קבוצת ספורט בבעלות אוהדים

קבוצת ספורט בבעלות אוהדים היא קבוצת ספורט, אשר השליטה בניהולה ובבעלותה נמצאת בידי אוהדיה. להקמתה של קבוצה כזו יכולים להיות מספר מניעים ובהם: מצב חוקי הנקבע על ידי הפרלמנט המקומי או התאחדות הספורט המקומית, כגון גרמניה שבה רוב רגיל ממניות קבוצות הבונדסליגה חייב להיות ברשות האוהדים. קבוצה שהוקמה על ידי אנשים הרוצים לעסוק בספורט. קבוצה המוקמת על ידי אוהדים שפועלים לפי אידאולוגיה סוציאליסטית, הטוענים שקבוצת ספורט צריכה להיות מחוברת לאוהדיה מבחינה רגשית, וכי היא איננה מוסד כלכלי רגיל. קבוצה שהוקמה על ידי אוהדים לאחר שהקבוצה המקורית הפסיקה את פעילותה מסיבה כלשהי. קבוצה שהוקמה על ידי אוהדים הנאבקים מול בעלים שמזניחים את הקבוצה, והחליטו להקים קבוצה אלטרנטיבית, שתנוהל על ידי האוהדים, עבור האוהדים, כמו מועדון הכדורגל הפועל ירושלים לדוגמה, המנוהל באמצעות עמותת האוהדים קטמון מועדון אוהדים, או מועדון הכדורסל הפועל תל אביב שהיה בבעלות האוהדים בין השנים 2007 (תחת השם "הפועל אוסישקין תל אביב", על שם המגרש הישן של הקבוצה שנהרס בידי עיריית ת"א-יפו) ו-2023. קבוצת האוהדים הגדולה והוותיקה ביותר היא קבוצת הכדורגל ברצלונה, שהוקמה בשלהי המאה ה-19 על ידי 11 שחקנים שהיו גם הבעלים. כיום מונה הקבוצה 150,000 מניות, ששווי כל אחת מהן הוא 164 אירו. גם ריאל מדריד, אתלטיק בילבאו, אייבר ואוסאסונה נמצאות בבעלות אוהדיהן. שלוש מהקבוצות הבכירות בפורטוגל, בנפיקה ליסבון, ספורטינג ליסבון, ופורטו, נמצאות בבעלות האוהדים. ביוון אלו שתי הקבוצות הבכירות של סלוניקי - אריס ופאוק. כל הקבוצות בגרמניה הן קבוצות אוהדים מתוקף חוק "50+1", שלפיו לפחות 50% ומניה אחת של המועדון חייבים להיות בשליטת הציבור. גם קבוצת הפוטבול אמריקנית גרין ביי פאקרס, נמצאת בבעלות אוהדיה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בישראל הוקמו קבוצות האוהדים המקצועניות הראשונות במאי 2007, והיו אלה קבוצת הכדורגל הפועל קטמון ירושלים וקבוצת הכדורסל הפועל אוסישקין, אשר לימים שינו את שמן להפועל ירושלים והפועל תל אביב לאחר ששבו והתאחדו עם הקבוצות המקוריות מהן פרשו. שתי הקבוצות הוקמו על ידי אוהדים שטענו כנגד ההנהלה כי היא מבצעת את עבודתה בצורה לא ראויה, וכמחאה על הישגיהן הנמוכים של הקבוצות המקוריות (הפועל ירושלים והפועל תל אביב בהתאמה). באותה שנה הוקמה גם קבוצת בני יצ'אלאל רחובות של יוצאי אתיופיה. כמו כן, קבוצת הכדורגל מכבי קביליו יפו וקבוצות הכדורסל הפועל חיפה, הפועל פתח תקווה והפועל רמת גן הוקמו מחדש על ידי אוהדיהן, לאחר שהקבוצות המקוריות התפרקו. ב-2014 נוסדו קבוצות הכדורגל הפועל רובי שפירא חיפה ובית"ר נורדיה ירושלים בבעלות אוהדיהן, בעקבות ביקורות כלפי צורת ההתנהלות של קבוצות הפועל חיפה ובית"ר ירושלים. ב-2015 הוקמה מחדש מכבי עירוני אשדוד כקבוצות בבעלות אוהדים, שבחרה להתפצל ממועדון ספורט אשדוד, בדומה למצב שהיה קיים לפני האיחוד עם הפועל בשנת 1999. בשנת 2019 קמה קבוצת הכח גלי גיל רמת גן, בשנת 2022 הוקמה קבוצת הפועל שמשון אשקלון. קבוצת אוהדים-רשימת כתבות, באתר כלכליסט אבי קליין, ‏ספורט וסוציאליזם, באתר דבר העובדים בארץ ישראל, 27 בדצמבר 2016 אסי ממן, ‏רוצים שינוי: קבוצות האוהדים כובשות את ישראל, באתר ONE‏, 24 ביולי 2015 אורי שרצקי, מסע בין קבוצות אוהדים (אורכב 18.10.2013 בארכיון Wayback Machine), באתר הפועל קטמון ירושלים, 27 במאי 2008 אורן יוסיפוביץ', ‏אנחנו מכריזים בזאת על הקמת קבוצה עצמאית, באתר ‏מאקו‏, 29 באפריל 2009 מיקי פלד, הקבוצות בבעלות אוהדים רוצות להוכיח שהן לא גימיק, באתר כלכליסט, 6 בספטמבר 2009 ליאור לרנר, יש בהם אהבה, אבל לבד היא לא תנצח: הגירעון הכניע את קבוצת האוהדים, באתר TheMarker‏, 18 באוקטובר 2013 אוריאל דסקל, פריק של הדבר, באתר כלכליסט, 10 ביולי 2016 אורי טלשיר, גביע המדינה בכדורגל: החלומות של בני יצ'אלאל רחובות, באתר הארץ, 22 בנובמבר 2009